title: Απόφαση του Ευρωπαϊκού Κοινοβουλίου, της 23ης Απριλίου 2009, σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007, τμήμα II - Συμβούλιο

text:
               26.9.2009

               EL

               Επίσημη Εφημερίδα της Ευρωπαϊκής Ένωσης

               L 255/18

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007, τμήμα II — Συμβούλιο
   (2009/629/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2007 (1),

               —

               έχοντας υπόψη τους ετήσιους τελικούς λογαριασμούς των Ευρωπαϊκών Κοινοτήτων σχετικά με τον προϋπολογισμό του οικονομικού έτους 2007 — τόμος I (C6-0417/2008) (2),

               —

               έχοντας υπόψη την ετήσια έκθεση του Συμβουλίου προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2007,

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2007, συνοδευόμενη από τις απαντήσεις των ελεγχόμενων θεσμικών οργάνων (3),

               —

               έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (4),

               —

               έχοντας υπόψη το άρθρο 272 παράγραφος 10, και τα άρθρα 274, 275 και 276 της συνθήκης ΕΚ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη την απόφαση αριθ. 190/2003 του γενικού γραμματέα του Συμβουλίου/ύπατου εκπροσώπου για την κοινή εξωτερική πολιτική και πολιτική ασφάλειας σχετικά με την επιστροφή των εξόδων ταξιδίου των αντιπροσώπων των κρατών μελών (6),

               —

               έχοντας υπόψη τη διοργανική συμφωνία μεταξύ του Ευρωπαϊκού Κοινοβουλίου, του Συμβουλίου και της Επιτροπής, της 17ης Μαΐου 2006, για δημοσιονομική πειθαρχία και χρηστή δημοσιονομική διαχείριση (7),

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών (A6-0150/2009),

               1.

               αναβάλλει την απόφασή του περί χορήγησης απαλλαγής στον γενικό γραμματέα του Συμβουλίου για την εκτέλεση του προϋπολογισμού του Συμβουλίου για το οικονομικό έτος 2007·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο γενικός γραμματέας

         Klaus WELLE

      (1)  ΕΕ L 77 της 16.3.2007.

      (2)  ΕΕ C 287 της 10.11.2008, σ. 1.

      (3)  ΕΕ C 286 της 10.11.2008, σ. 1.

      (4)  ΕΕ C 287 της 10.11.2008, σ. 111.

      (5)  ΕΕ L 248 της 16.9.2002, σ. 1.

      (6)  Απόφαση που απορρέει από τον εσωτερικό κανονισμό του Συμβουλίου της 22ας Ιουλίου 2002 (ΕΕ L 230 της 28.8.2002, σ. 7).

      (7)  ΕΕ C 139 της 14.6.2006, σ. 1.
   ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   σχετικά με τις παρατηρήσεις που αποτελούν αναπόσπαστο τμήμα της απόφασης σχετικά με τη χορήγηση απαλλαγής για την εκτέλεση του γενικού προϋπολογισμού των Ευρωπαϊκών Κοινοτήτων για το οικονομικό έτος 2007, τμήμα II — Συμβούλιο
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2007 (1),

               —

               έχοντας υπόψη τους ετήσιους τελικούς λογαριασμούς των Ευρωπαϊκών Κοινοτήτων σχετικά με τον προϋπολογισμό του οικονομικού έτους 2007 — τόμος I (C6-0417/2008) (2),

               —

               έχοντας υπόψη την ετήσια έκθεση του Συμβουλίου προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2007,

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2007, συνοδευόμενη από τις απαντήσεις των ελεγχόμενων θεσμικών οργάνων (3),

               —

               έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (4),

               —

               έχοντας υπόψη το άρθρο 272, παράγραφος 10, και τα άρθρα 274, 275 και 276 της συνθήκης ΕΚ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη την απόφαση αριθ. 190/2003 του γενικού γραμματέα του Συμβουλίου/ύπατου εκπροσώπου για την κοινή εξωτερική πολιτική και πολιτική ασφάλειας σχετικά με την επιστροφή των εξόδων ταξιδίου των αντιπροσώπων των κρατών μελών (6),

               —

               έχοντας υπόψη τη διοργανική συμφωνία μεταξύ του Ευρωπαϊκού Κοινοβουλίου, του Συμβουλίου και της Επιτροπής, της 17ης Μαΐου 2006, για δημοσιονομική πειθαρχία και χρηστή δημοσιονομική διαχείριση (7) (ΔΟΣ),

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών (A6-0150/2009),

               A.

               εκτιμώντας ότι το Συμβούλιο αρνείται να παράσχει στο Κοινοβούλιο τον πλήρη φάκελο της εκτέλεσης του προϋπολογισμού καθώς και την πλήρη ετήσια έκθεση δραστηριοτήτων και διεβίβασε μόνο την ετήσια έκθεση δραστηριοτήτων του εσωτερικού ελεγκτή του,

               B.

               εκτιμώντας ότι το Συμβούλιο αρνείται να πραγματοποιήσει επίσημη συνάντηση με το Κοινοβούλιο σχετικά με τη χορήγηση απαλλαγής του,

               Γ.

               εκτιμώντας ότι τα συμπεράσματα του Ευρωπαϊκού Συμβουλίου της Κολωνίας, στις 3 και 4 Ιουνίου 1999, προβλέπουν τη χορήγηση επιχειρησιακών ικανοτήτων στο Συμβούλιο, στο πλαίσιο της ενίσχυσης της κοινής ευρωπαϊκής πολιτικής ασφάλειας και άμυνας (ΚΕΠΑΑ),

               Δ.

               εκτιμώντας ότι στην απόφασή του αριθ. 190/2003, το Συμβούλιο αποσαφηνίζει ρητώς ότι οι πιστώσεις που εφαρμόζει στον τομέα της κοινής εξωτερικής πολιτικής και πολιτικής ασφάλειας (ΚΕΠΠΑ) είναι σύμφωνα με τις διατάξεις του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων, και ειδικότερα ότι «Ο γενικός γραμματέας του Συμβουλίου/ύπατος εκπρόσωπος της κοινής εξωτερικής πολιτικής και πολιτικής ασφάλειας […], συνεπικουρούμενος από τον αναπληρωτή γενικό γραμματέα, έχει την πλήρη ευθύνη για τη διαχείριση των πιστώσεων του τμήματος II — Συμβούλιο — του γενικού προϋπολογισμού των Ευρωπαϊκών Κοινοτήτων, και λαμβάνει όλα τα αναγκαία μέτρα για να εξασφαλίσει τη χρηστή διαχείριση. Εκτελεί τις πιστώσεις σύμφωνα με τις διατάξεις του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων»,

               Ε.

               εκτιμώντας ότι η απόφαση 2004/197/ΚΕΠΠΑ του Συμβουλίου, της 23ης Φεβρουαρίου 2004 (8), προβλέπει τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας, με την επωνυμία ΑΘΗΝΑ, και ότι η απόφαση αυτή, σε συνδυασμό με την απόφαση 2004/582/ΕΚ των αντιπροσώπων των κυβερνήσεων των κρατών μελών της Ευρωπαϊκής Ένωσης, συνελθόντων στο πλαίσιο του Συμβουλίου, της 28ης Απριλίου 2004, σχετικά με τα προνόμια και τις ασυλίες που χορηγούνται στον μηχανισμό ΑΘΗΝΑ (9), θεσπίζει μηχανισμό για τη διαχείριση της χρηματοδότησης του κόστους των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας, παρέχει προνόμια και ασυλίες σε αυτόν και χορηγεί επιχειρησιακή εξουσία στο Συμβούλιο,

               ΣΤ.

               εκτιμώντας ότι η απόφαση 2000/178/ΚΕΠΠΑ του Συμβουλίου, της 28ης Φεβρουαρίου 2000, σχετικά με το καθεστώς των εθνικών εμπειρογνωμόνων σε στρατιωτικά θέματα οι οποίοι αποσπώνται στη γενική γραμματεία του Συμβουλίου κατά τη μεταβατική περίοδο (10) και η απόφαση 2001/80/ΚΕΠΠΑ του Συμβουλίου, της 22ας Ιανουαρίου 2001, για τη σύσταση του στρατιωτικού επιτελείου της Ευρωπαϊκής Ένωσης (11), ορίζουν ότι οι δαπάνες που αφορούν την απόσπαση στρατιωτικών εμπειρογνωμόνων επιβαρύνουν τον προϋπολογισμό του Συμβουλίου,

               Ζ.

               εκτιμώντας την ετήσια έκθεση του Συμβουλίου σχετικά με τις κύριες πτυχές και τις βασικές επιλογές της ΚΕΠΠΑ, που υπεβλήθη στο Κοινοβούλιο, κατ’ εφαρμογή του σημείου 43 της ΔΟΣ, περιορίζεται στην περιγραφή των δραστηριοτήτων της ΚΕΠΠΑ, όπως τις κενές θέσεις, τις κοινές δράσεις και τις εκτελεστικές αποφάσεις,

               1.

               σημειώνει ότι το 2007, το Συμβούλιο διέθετε πιστώσεις υποχρεώσεων που ανέρχονταν στο ποσό των 650 εκατ. ευρώ (2006: 626 εκατ. ευρώ), με δείκτη απορρόφησης 81,89 %, που ήταν χαμηλότερος από αυτόν του 2006 (91,79 %) και των άλλων θεσμικών οργάνων (93,82 %)·

               2.

               επαναβεβαιώνει τη θέση που υιοθέτησε στο ψήφισμά του της 25ης Απριλίου 2002 για τη χορήγηση απαλλαγής για το οικονομικό έτος 2000 σύμφωνα με την οποία «[…] παραδέχεται ότι το Ευρωπαϊκό Κοινοβούλιο και το Συμβούλιο δεν εξέταζαν στο παρελθόν λεπτομερώς την εκτέλεση των τμημάτων του προϋπολογισμού που τα αφορούν· φρονεί ότι, ενόψει της αύξησης των διοικητικών δαπανών και του αυξανόμενου λειτουργικού χαρακτήρα των δαπανών στους τομείς των εξωτερικών υποθέσεων, της πολιτικής ασφάλειας και άμυνας και στον τομέα της δικαιοσύνης και εσωτερικών υποθέσεων, θα ήταν σκόπιμο να επανεξεταστεί η πρακτική αυτή» (12) ·

               3.

               απορρίπτει την άποψη του Συμβουλίου που υποστηρίζει ότι το γεγονός ότι το Κοινοβούλιο και το Συμβούλιο δεν προέβησαν στο παρελθόν σε έλεγχο της εφαρμογής των αντίστοιχων τμημάτων του προϋπολογισμού οφειλόταν στη «συμφωνία κυρίων»· πιστεύει ότι λόγω της συνεχώς αυξανόμενης επιχειρησιακής φύσης των δαπανών, οι δαπάνες του Συμβουλίου πρέπει να ελέγχονται κατά τρόπο ίδιο με αυτόν που ελέγχονται τα άλλα θεσμικά όργανα στο πλαίσιο της διαδικασίας χορήγησης απαλλαγής που προβλέπει το άρθρο 276 της συνθήκης·

               4.

               επαναλαμβάνει τη θέση που διατύπωνε στην παράγραφο 3 του ψηφίσματος που ενέκρινε στις 22 Απριλίου 2008 για τη χορήγηση απαλλαγής για το οικονομικό έτος 2006, η οποία ανέφερε τα εξής: «εκφράζει αποδοκιμασία για το γεγονός ότι, σε αντίθεση με τα άλλα όργανα, το Συμβούλιο δεν υποβάλλει ετήσια έκθεση δραστηριοτήτων στο Ευρωπαϊκό Κοινοβούλιο, επικαλούμενο τη συμφωνία κυρίων του 1970 […] και την απουσία σχετικής απαίτησης στον δημοσιονομικό κανονισμό· καλεί το Συμβούλιο να επανεξετάσει την απόφαση να μην δημοσιεύει και διαβιβάζει στο Κοινοβούλιο έκθεση δραστηριοτήτων για να είναι περισσότερο υπόλογο έναντι του γενικού κοινού και των φορολογουμένων (13)» · υπενθυμίζει ότι η δήλωση αυτή συνάδει απολύτως με τις παραγράφους 44 και 45 του ψηφίσματός του της 19ης Φεβρουαρίου 2008 σχετικά με τη διαφάνεια στα δημοσιονομικά θέματα (14)· καλεί το Συμβούλιο να επανεξετάσει την απόφασή του για τη μη δημοσίευση της έκθεσης δραστηριοτήτων του στην ιστοσελίδα του·

               5.

               επαναλαμβάνει τη θέση που διατύπωνε στην παράγραφο 12 του ψηφίσματος που ενέκρινε στις 24 Απριλίου 2007 για τη χορήγηση απαλλαγής για το οικονομικό έτος 2005, η οποία ανέφερε τα εξής: «ζητεί μεγαλύτερη διαφάνεια στον τομέα της κοινής εξωτερικής πολιτικής και πολιτικής ασφάλειας (ΚΕΠΠΑ)· καλεί το Συμβούλιο να εξασφαλίσει, σύμφωνα με την παράγραφο 42 της διοργανικής συμφωνίας […], τη μη εγγραφή στον προϋπολογισμό του Συμβουλίου επιχειρησιακών δαπανών στο πλαίσιο της ΚΕΠΠΑ· διατηρεί το δικαίωμα να λάβει, αν χρειασθεί, όλα τα αναγκαία μέτρα, σε περίπτωση παραβίασης της συμφωνίας» (15) ·

               6.

               ζητεί από το Συμβούλιο να αναφέρει την ακριβή φύση των δαπανών, κατ’ άρθρο και κατά σημείο, στο πλαίσιο του τίτλου 3 (δαπάνες που απορρέουν από τις δράσεις του οργάνου σε ειδικές αποστολές), ούτως ώστε να δώσει τη δυνατότητα στο Κοινοβούλιο να ελέγξει ότι καμία από τις δαπάνες στην εκτέλεση του προϋπολογισμού του Συμβουλίου δεν είναι επιχειρησιακής φύσεως, σύμφωνα με τη ΔΟΣ·

               7.

               επαναλαμβάνει τη θέση που διατυπώνεται στην παράγραφο 58 του ψηφίσματος της 23ης Μαΐου 2007 για την ετήσια έκθεση του Συμβουλίου προς το Ευρωπαϊκό Κοινοβούλιο σχετικά με τις κύριες πτυχές και τις βασικές επιλογές της ΚΕΠΠΑ, συμπεριλαμβανομένων των οικονομικών επιπτώσεων για τον γενικό προϋπολογισμό της Ευρωπαϊκής Ένωσης — 2005 (16), που ανέφερε τα εξής: «εκτιμά ότι η έλλειψη πρωτόβουλης ενημέρωσης από πλευράς Συμβουλίου, […] δεν έχει καταστήσει εφικτή έως σήμερα την ουσιαστική αξιολόγηση των δημοσιονομικών επιπτώσεων στον προϋπολογισμό της ΕΕ· εκτιμά ότι με την υπογραφή της νέας ΔΣ, έχει έρθει πλέον η ώρα να εφαρμοσθεί τόσο το γράμμα όσο και το πνεύμα των διατάξεων οι οποίες έχουν πλέον επισημοποιηθεί με σαφή τρόπο»·

               8.

               πιστεύει ότι ο σχεδιασμός, η προετοιμασία και ο έλεγχος μιας δράσης από το προσωπικό της ΚΕΠΠΑ στη γραμματεία του Συμβουλίου αποτελούν βασικές και θεμελιώδεις συνιστώσες της δράσης, και ότι οι δραστηριότητες αυτές διενεργούνται στο πλαίσιο της εκτέλεσης μιας πολιτικής και της υλοποίησης δράσεων και όχι στο πλαίσιο του συνήθους έργου της γραμματείας του Συμβουλίου·

               9.

               σημειώνει με έκπληξη ότι σημαντικό τμήμα (μέχρι και 66 %) της θέσης του προϋπολογισμού 2202 μεταφέρθηκε από τη διερμηνεία στα ταξίδια της ΚΕΠΠΑ/ΚΕΠΑΑ· επισημαίνει ότι το 2006 το ποσό αυτό ανήλθε στο ύψος των 12 672 984 ευρώ και ζητεί να ενημερωθεί για το ποσό της ίδιας θέσης του προϋπολογισμού για το 2007· ζητεί, για λόγους μεγαλύτερης διαφάνειας, τη δημιουργία ειδικής θέσης του προϋπολογισμού για τους σκοπούς αυτούς·

               10.

               ζητεί να υπάρξει διαφάνεια όσον αφορά τις δαπάνες του συντονιστή αντιτρομοκρατίας της ΕΕ·

               11.

               ζητεί από το Συμβούλιο να παρουσιάσει την εκ των υστέρων αξιολόγηση των μεμονωμένων δράσεων της ΚΕΠΑΑ·

               12.

               επαναβεβαιώνει τη στάση που υιοθέτησε στην παράγραφο 47 του ως άνω ψηφίσματος της 23ης Μαΐου 2007, που ανέφερε τα εξής: «εκφράζει εκ νέου την απογοήτευσή του για το γεγονός ότι το Συμβούλιο περιορίσθηκε στο να ενημερώνει απλώς το Κοινοβούλιο και να διαβιβάζει έναν περιγραφικό κατάλογο των δραστηριοτήτων της ΚΕΠΠΑ που πραγματοποιήθηκαν κατά το προηγούμενο έτος, όπως δηλώνει το ίδιο το Συμβούλιο στο προοίμιο των εκθέσεών του, αντί να ζητεί ουσιαστικά τη γνώμη του Κοινοβουλίου στην αρχή κάθε έτους σχετικά με τις κύριες πτυχές και τις βασικές επιλογές για το έτος αυτό, συμπεριλαμβανομένων των δημοσιονομικών τους επιπτώσεων, όπως προβλέπει το άρθρο 28 της συνθήκης ΕΕ, και στη συνέχεια να υποβάλλει έκθεση στο Κοινοβούλιο σχετικά με το εάν — και το πώς— ελήφθησαν υπόψη οι προτάσεις του Κοινοβουλίου, και υπογραμμίζει ότι η πρακτική αυτή αποτελεί de facto παράβαση της ουσίας του άρθρου 21»·

               13.

               επισημαίνει ότι το Συμβούλιο ενέκρινε απόφαση που απαγορεύει κάθε υπόλοιπο πληρωμής που συνδέεται με ημέρες αντιστάθμισης μέχρι τη συνταξιοδότηση, θεσπίζοντας υποχρεωτικό σύστημα που αποσκοπεί στην πλήρη εκκαθάριση, μέχρι το 2009, του συνόλου του υπόλοιπου της ετήσιας άδειας που δεν έχει ήδη ληφθεί· παροτρύνει το Συμβούλιο να σεβαστεί αυτή την αυτοεπιβληθείσα χρονική προθεσμία·

               14.

               χαιρετίζει το γεγονός ότι από την 1η Ιανουαρίου 2008 έχει τεθεί σε εφαρμογή ένα νέο ενοποιημένο σύστημα διαχείρισης και δημοσιονομικού ελέγχου (ΠΔΠ) σε διοργανική βάση μεταξύ Συμβουλίου, Ελεγκτικού Συνεδρίου και Δικαστηρίου, με αποτέλεσμα σημαντικές εξοικονομήσεις στον προϋπολογισμό καθώς και οφέλη όσον αφορά την αποτελεσματικότητα των τριών εμπλεκομένων θεσμικών οργάνων·

               15.

               εκφράζει τη λύπη του για το γεγονός ότι, σύμφωνα με την ετήσια έκθεση δραστηριοτήτων του εσωτερικού ελεγκτή του Συμβουλίου, το Συμβούλιο δεν κατόρθωσε να καλύψει τις κενές θέσεις στην υπηρεσία εσωτερικού ελέγχου του·

               16.

               λαμβάνει γνώση του γεγονότος ότι, σύμφωνα με την ίδια ετήσια έκθεση, ο εσωτερικός ελεγκτής συνιστά την πλήρη εξάλειψη των «εκτός προϋπολογισμού λογαριασμών»· ζητεί από το Συμβούλιο να εξαλείψει πλήρως και πάραυτα τους εν λόγω λογαριασμούς·

               17.

               ζητεί από το Συμβούλιο να επιλύσει το πρόβλημα όσον αφορά την «επαλήθευση των τιμολογίων» όπως συνιστά ο εσωτερικός ελεγκτής του Συμβουλίου·

               18.

               πιστεύει ότι η συνεχής και μη εισακουόμενη αίτηση του Κοινοβουλίου για μεγαλύτερη διαφάνεια και στενότερο κοινοβουλευτικό έλεγχο των εξόδων του Συμβουλίου που αφορούν την ΚΕΠΠΑ/ΚΕΠΑΑ πρέπει να επισημανθεί με υποβολή τροπολογιών στον προϋπολογισμό που θα αποσκοπούν στην τοποθέτηση σε αποθεματικό ορισμένων πιστώσεων που αφορούν τον προϋπολογισμό του Συμβουλίου για το 2010·

               19.

               υπενθυμίζει ότι, στο ψήφισμά του της 4ης Δεκεμβρίου 2008 για την ειδική έκθεση αριθ. 8/2007 του Ευρωπαϊκού Ελεγκτικού Συνεδρίου σχετικά με τη διοικητική συνεργασία στον τομέα του ΦΠΑ (17), το Κοινοβούλιο καλούσε το Συμβούλιο να εγκρίνει επίσημα συμπεράσματα όσον αφορά τα ευρήματα του Ελεγκτικού Συνεδρίου· εκφράζει την απογοήτευσή του για το γεγονός ότι το Συμβούλιο δεν υιοθέτησε το αίτημα αυτό· καλεί το Συμβούλιο να παράσχει πληροφορίες στις αρμόδιες αρχές του Κοινοβουλίου σχετικά με τους λόγους για τους οποίους δεν υιοθέτησε επίσημα συμπεράσματα, καθώς και για τη συνέχεια που έδωσε στην εν λόγω ειδική έκθεση·

               20.

               ζητεί από το Ευρωπαϊκό Ελεγκτικό Συνέδριο να δώσει ιδιαίτερη προσοχή, στην επόμενη ετήσια έκθεσή του, στην εκτέλεση του προϋπολογισμού του Συμβουλίου·

         Λόγοι αναβολής της απόφασης για τη χορήγηση απαλλαγής

               21.

               Επισημαίνει ότι οι λόγοι αναβολής είναι οι εξής:

                           α)

                           το Συμβούλιο δεν αποδέχθηκε την πρόσκληση να συναντήσει τυπικά και επίσημα την αρμόδια επιτροπή του Κοινοβουλίου ή τον εισηγητή της για να συζητήσουν θέματα που αφορούν την εκτέλεση του προϋπολογισμού του για το 2007·

                           β)

                           ούτε η αρμόδια επιτροπή ούτε και ο εισηγητής του έλαβαν περιεκτική γραπτή απάντηση, πριν από την ψηφοφορία στην επιτροπή για το σχέδιο έκθεσης στις 16 Μαρτίου 2009, η οποία να παρέχει στο Κοινοβούλιο τις πληροφορίες και τα έγγραφα που ζήτησε από το Συμβούλιο στο παράρτημα επιστολής της 18ης Φεβρουαρίου 2009, την οποία υπέγραφαν ο εισηγητής και οι συντονιστές της αρμόδιας επιτροπής του·

                           γ)

                           το Κοινοβούλιο δεν έχει λάβει από το Συμβούλιο βασικά έγγραφα, όπως είναι η ετήσια έκθεση δραστηριότητας και ο πλήρης κατάλογος των μεταφορών πιστώσεων·

                           δ)

                           αυτή η έλλειψη διαφάνειας και προθυμίας για έναν επίσημο διάλογο από την πλευρά του Συμβουλίου καθιστά την ουσιαστική απαλλαγή αδύνατη και, ειδικότερα, στερεί από το Κοινοβούλιο τη δυνατότητα να ελέγξει ότι καμία από τις δαπάνες στην εκτέλεση του προϋπολογισμού του Συμβουλίου δεν είναι επιχειρησιακού χαρακτήρα, σύμφωνα με τη ΔΟΣ·

         Περαιτέρω δράσεις προς ανάληψη και έγγραφα προς υποβολή στο Κοινοβούλιο

               22.

               καλεί τον γενικό γραμματέα του Συμβουλίου/ύπατο εκπρόσωπο για την ΚΕΠΠΑ να υποβάλει στην αρμόδια επιτροπή του Κοινοβουλίου, έως τις 15 Μαΐου 2009 το αργότερο, περιεκτικές γραπτές απαντήσεις στα ακόλουθα ερωτήματα:

                           A.

                           όσον αφορά τους «εκτός προϋπολογισμού λογαριασμούς» του (πρβλ. σύσταση εσωτερικού ελεγκτή R.2 του 2007):

                                       —

                                       Πόσους «εκτός προϋπολογισμού λογαριασμούς» είχε το Συμβούλιο το 2007;

                                       —

                                       Πότε και για ποιο σκοπό καταρτίστηκαν οι λογαριασμοί αυτοί;

                                       —

                                       Ποια είναι η νομική βάση των λογαριασμών αυτών; Ποιο ποσό καλύπτει κάθε επιμέρους λογαριασμός;

                                       —

                                       Κατάλογο όλων των συναλλαγών για κάθε έναν από τους λογαριασμούς αυτούς για το οικονομικό έτος 2007, καθώς και κατάλογο των κύριων διατακτών ανά γραμμή του προϋπολογισμού·

                           B.

                           όσον αφορά την «επαλήθευση των τιμολογίων» (πρβλ. σύσταση εσωτερικού ελεγκτή R.1 του 2007):

                                       —

                                       Για ποιους λόγους ο εσωτερικός ελεγκτής κατέληξε στο συμπέρασμα ότι η εκ των προτέρων επαλήθευση δεν γινόταν με ικανοποιητικό τρόπο;

                                       —

                                       Υπόκεινται όλα τα κονδύλια του προϋπολογισμού σε εκ των προτέρων και εκ των υστέρων ελέγχους;

                                       —

                                       Πόσα τιμολόγια ελέγχθηκαν, ποιο είναι το ποσοστό των τιμολογίων του δείγματος και ποιο αυτών που περιείχαν σφάλματα;

                                       —

                                       Εκπόνησε το Συμβούλιο κάποιο σχέδιο δράσης για την επίλυση του προβλήματος αυτού και, εάν ναι, πότε πρόκειται να τεθεί σε εφαρμογή;

                           Γ.

                           όσον αφορά το κονδύλιο 2202 (έξοδα διερμηνείας):

                                       —

                                       Ποιοι είναι οι λόγοι διπλασιασμού (από το 2006 έως το 2007) του κονδυλίου 2202 για τη διερμηνεία;

                                       —

                                       Για ποιο λόγο χρειάζεται να μεταφέρει το Συμβούλιο πιστώσεις από το κονδύλιο αυτό στα έξοδα ταξιδίου των αντιπροσώπων;

                                       —

                                       Για ποιο λόγο το Συμβούλιο χρησιμοποίησε 12 672 000 ευρώ από τη διερμηνεία για τις δαπάνες ταξιδίου των αντιπροσώπων το 2006;

                                       —

                                       Για ποιο λόγο δεν προέβη σε αύξηση του συγκεκριμένου κονδυλίου κατά το ίδιο ποσό το 2007;

                                       —

                                       Ποιο είναι το συγκεκριμένο ποσό που μετέφερε το Συμβούλιο, όσον αφορά το 2007, από το κονδύλιο αυτό στο κονδύλιο 2200 ή σε οιοδήποτε άλλο κονδύλιο;

                           Δ.

                           όσον αφορά το κονδύλιο 2200 (έξοδα ταξιδίου των αντιπροσωπειών):

                                       —

                                       Η νομική βάση του κονδυλίου αυτού είναι εν μέρει η απόφαση αριθ. 190/2003 του γενικού γραμματέα του Συμβουλίου/ύπατου εκπροσώπου για την ΚΕΠΠΑ, που δεν έχει δημοσιευθεί ακόμη στην Επίσημη Εφημερίδα.

                                       —

                                       Χάριν διαφάνειας θα μπορούσε το Συμβούλιο να δημοσιεύσει στην ιστοσελίδα του και στο μητρώο στοιχείων αναφοράς του όλες τις αποφάσεις του;

                           Ε.

                           όσον αφορά το κονδύλιο 3002 (ειδικοί σύμβουλοι στον τομέα της ΕΠΑΑ/ΚΕΠΠΑ):

                                       —

                                       Ποιο ποσόν μετέφερε το Συμβούλιο στο κονδύλιο αυτό για το έτος 2007 και για πόσους ειδικούς συμβούλους;

               23.

               καλεί τον γενικό γραμματέα του Συμβουλίου/ύπατο εκπρόσωπο για την ΚΕΠΠΑ να υποβάλει στην αρμόδια επιτροπή του Κοινοβουλίου, έως τις 15 Μαΐου 2009 το αργότερο:

                           —

                           τον πλήρη κατάλογο των μεταφορών που αφορούν τον προϋπολογισμό του Συμβουλίου για το 2007·

                           —

                           την ετήσια έκθεση δραστηριοτήτων του για το έτος 2007·

                           —

                           τον κατάλογο των οργανώσεων που έλαβαν χρήματα για το οικονομικό έτος 2007, προσδιορίζοντας τα ποσά που εισέπραξε κάθε οργάνωση (θέση 2237 — άλλες δαπάνες λειτουργίας).

      (1)  ΕΕ L 77 της 16.3.2007.

      (2)  ΕΕ C 287 της 10.11.2008, σ. 1.

      (3)  ΕΕ C 286 της 10.11.2008, σ. 1.

      (4)  ΕΕ C 287 της 10.11.2008, σ. 111.

      (5)  ΕΕ L 248 της 16.9.2002, σ. 1.

      (6)  Απόφαση που απορρέει από τον εσωτερικό κανονισμό του Συμβουλίου της 22ας Ιουλίου 2002 (ΕΕ L 230 της 28.8.2002, σ. 7).

      (7)  ΕΕ C 139 της 14.6.2006, σ. 1.

      (8)  ΕΕ L 63 της 28.2.2004, σ. 68.

      (9)  ΕΕ L 261 της 6.8.2004, σ. 125.

      (10)  ΕΕ L 57 της 2.3.2000, σ. 1.

      (11)  ΕΕ L 27 της 30.1.2001, σ. 7.

      (12)  ΕΕ L 158 της 17.6.2002, σ. 66.

      (13)  ΕΕ L 88 της 31.3.2009, σ. 20.

      (14)  Κείμενα που εγκρίθηκαν, P6_TA(2008)0051.

      (15)  ΕΕ L 187 της 15.7.2008, σ. 21.

      (16)  ΕΕ C 102 E της 24.4.2008, σ. 309.

      (17)  Κείμενα που εγκρίθηκαν, P6_TA(2008)0581, παράγραφος 21.


title: 2007/206/ΕΚ: Απόφαση της Επιτροπής, της 29ης Μαρτίου 2007 , σχετικά με την έναρξη λειτουργίας του περιφερειακού γνωμοδοτικού συμβουλίου για το στόλο ανοιχτής θαλάσσης/μεγάλων αποστάσεων στο πλαίσιο της κοινής αλιευτικής πολιτικής

text:
               31.3.2007

               EL

               Επίσημη Εφημερίδα της Ευρωπαϊκής Ένωσης

               L 91/52

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 29ης Μαρτίου 2007
   σχετικά με την έναρξη λειτουργίας του περιφερειακού γνωμοδοτικού συμβουλίου για το στόλο ανοιχτής θαλάσσης/μεγάλων αποστάσεων στο πλαίσιο της κοινής αλιευτικής πολιτικής
   (2007/206/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 2004/585/ΕΚ του Συμβουλίου, της 19ης Ιουλίου 2004, για την ίδρυση περιφερειακών γνωμοδοτικών συμβουλίων δυνάμει της κοινής αλιευτικής πολιτικής (1), και ιδίως το άρθρο 3 παράγραφος 3,
   τη σύσταση που διαβίβασε στις 7 Νοεμβρίου 2006 η Ισπανία, εξ ονόματος της Δανίας, της Γερμανίας, της Εσθονίας, της Ισπανίας, της Γαλλίας, της Ιρλανδίας, της Ιταλίας, της Λιθουανίας, των Κάτω Χωρών της Πολωνίας, της Πορτογαλίας και του Ηνωμένου Βασιλείου,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής (2) καθώς και η απόφαση 2004/585/ΕΚ παρέχουν το πλαίσιο για την ίδρυση και λειτουργία των περιφερειακών γνωμοδοτικών συμβουλίων.

               (2)

               Με το άρθρο 2 της απόφασης 2004/585/ΕΚ ιδρύεται περιφερειακό γνωμοδοτικό συμβούλιο για να καλυφθεί ο στόλος ανοικτής θαλάσσης/μεγάλων αποστάσεων σε όλα τα μη κοινοτικά ύδατα.

               (3)

               Βάσει του άρθρου 3 παράγραφος 1 της απόφασης 2004/585/ΕΚ, οι αντιπρόσωποι του κλάδου της αλιείας και άλλων ομάδων συμφερόντων υπέβαλαν αίτημα σχετικά με τη λειτουργία του εν λόγω περιφερειακού γνωμοδοτικού συμβουλίου στη Δανία, τη Γερμανία, την Εσθονία, την Ισπανία, τη Γαλλία, την Ιρλανδία, την Ιταλία, τη Λιθουανία, τις Κάτω Χώρες, την Πολωνία, την Πορτογαλία και το Ηνωμένο Βασίλειο.

               (4)

               Όπως προβλέπεται στο άρθρο 3 παράγραφος 2 της απόφασης 2004/585/ΕΚ, τα οικεία κράτη μέλη καθόρισαν κατά πόσο η εφαρμογή όσον αφορά το περιφερειακό γνωμοδοτικό συμβούλιο για το στόλο ανοικτής θαλάσσης/μεγάλων αποστάσεων συνάδει με τις διατάξεις της εν λόγω απόφασης. Στις 7 Νοεμβρίου 2006, τα οικεία κράτη μέλη διαβίβασαν στην Επιτροπή σύσταση σχετικά με το εν λόγω περιφερειακό γνωμοδοτικό συμβούλιο.

               (5)

               Η Επιτροπή αξιολόγησε την αίτηση των ενδιαφερόμενων μερών και τη σύσταση βάσει της απόφασης 2004/585/ΕΚ, καθώς και τους στόχους και τις αρχές της κοινής αλιευτικής πολιτικής και θεωρεί ότι το περιφερειακό γνωμοδοτικό συμβούλιο για το στόλο ανοιχτής θαλάσσης/μεγάλων αποστάσεων είναι έτοιμο να τεθεί σε λειτουργία,

         ΑΠΟΦΑΣΙΖΕΙ:
   Άρθρο μόνο
   Ως ημερομηνία έναρξης λειτουργίας του περιφερειακού γνωμοδοτικού συμβουλίου για το στόλο ανοιχτής θαλάσσης/μεγάλων αποστάσεων, που ιδρύεται βάσει του άρθρου 2 παράγραφος 1 στοιχείο ζ) της απόφασης 2004/585/ΕΚ, ορίζεται η 30ή Μαρτίου 2007.

      Βρυξέλλες, 29 Μαρτίου 2007.

            Για την Επιτροπή

         Joe BORG

            Μέλος της Επιτροπής

      (1)  ΕΕ L 256 της 3.8.2004, σ. 17.

      (2)  ΕΕ L 358 της 31.12.2002, σ. 59.


title: 2013/708/ΕΕ: Απόφαση του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013 , όσον αφορά την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση ΕFG/2013/004 ES/Comunidad Valenciana — οικοδομικά υλικά από την Ισπανία)

text:
               4.12.2013

               EL

               Επίσημη Εφημερίδα της Ευρωπαϊκής Ένωσης

               L 323/33

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 20ής Νοεμβρίου 2013
   όσον αφορά την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση ΕFG/2013/004 ES/Comunidad Valenciana — οικοδομικά υλικά από την Ισπανία)
   (2013/708/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη υποστήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και να τους βοηθήσει να επανενταχθούν στην αγορά εργασίας.

               (2)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ έως το ποσό των 500 εκατ. EUR ετησίως.

               (3)

               Στις 22 Μαΐου 2013 η Ισπανία υπέβαλε αίτηση για την κινητοποίηση του ΕΤΠ, όσον αφορά τις απολύσεις σε 140 επιχειρήσεις που δραστηριοποιούνται στον κλάδο 23 της NACE αναθ. 2 («Κατασκευή άλλων μη μεταλλικών ορυκτών προϊόντων»), στην περιφέρεια NUTS 2 Comunidad Valenciana (ES52) και τη συμπλήρωσε με πρόσθετες πληροφορίες έως τις 17 Ιουλίου 2013. Η αίτηση αυτή πληροί τις απαιτήσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει τη διάθεση ποσού 840 000 EUR.

               (4)

               Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Ισπανία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2013 κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 840 000 EUR σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 20 Νοεμβρίου 2013.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         V. LEŠKEVIČIUS

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.


title: 2009/741/ΕΚ: Απόφαση του Συμβουλίου, της 8ης Νοεμβρίου 2005 , για την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Δημοκρατίας του Αζερμπαϊτζάν σχετικά με ορισμένες πτυχές των αεροπορικών υπηρεσιών

text:
               9.10.2009

               EL

               Επίσημη Εφημερίδα της Ευρωπαϊκής Ένωσης

               L 265/24

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 8ης Νοεμβρίου 2005
   για την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Δημοκρατίας του Αζερμπαϊτζάν σχετικά με ορισμένες πτυχές των αεροπορικών υπηρεσιών
   (2009/741/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,
   την πρόταση της Επιτροπής,
   Εκτιμώντας τα ακόλουθα:

               (1)

               Το Συμβούλιο εξουσιοδότησε την Επιτροπή, στις 5 Ιουνίου 2003, να αρχίσει διαπραγματεύσεις με τρίτες χώρες προκειμένου να αντικατασταθούν ορισμένες διατάξεις των υφιστάμενων διμερών συμφωνιών από κοινοτική συμφωνία.

               (2)

               Η Επιτροπή διαπραγματεύθηκε, εξ ονόματος της Κοινότητας, συμφωνία με τη Δημοκρατία του Αζερμπαϊτζάν σχετικά με ορισμένες πτυχές των αεροπορικών υπηρεσιών, σύμφωνα με τους μηχανισμούς και τις κατευθυντήριες γραμμές που περιλαμβάνονται στο παράρτημα της απόφασης με την οποία το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες προκειμένου να αντικατασταθούν ορισμένες διατάξεις των υφιστάμενων διμερών συμφωνιών από κοινοτική συμφωνία.

               (3)

               Με την επιφύλαξη της ενδεχόμενης μεταγενέστερης σύναψής της, η συμφωνία που διαπραγματεύθηκε η Επιτροπή θα πρέπει να υπογραφεί και να εφαρμοσθεί προσωρινά,

         ΑΠΟΦΑΣΙΖΕΙ:
   Άρθρο 1
   Η υπογραφή της συμφωνίας μεταξύ της Ευρωπαϊκής Κοινότητας και της Δημοκρατίας του Αζερμπαϊτζάν σχετικά με ορισμένες πτυχές των αεροπορικών υπηρεσιών, εγκρίνεται, εξ ονόματος της Κοινότητας, υπό την επιφύλαξη της απόφασης του Συμβουλίου για τη σύναψη της εν λόγω συμφωνίας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν, εξ ονόματος της Κοινότητας, τη συμφωνία, με την επιφύλαξη της μεταγενέστερης συνάψεώς της.
   Άρθρο 3
   Η συμφωνία, ενόσω εκκρεμεί η έναρξη ισχύος της, εφαρμόζεται προσωρινά από την πρώτη ημέρα του πρώτου μήνα που έπεται της ημερομηνίας κατά την οποία τα μέρη θα έχουν κοινοποιήσει εκατέρωθεν την ολοκλήρωση των προς τούτο αναγκαίων διαδικασιών.
   Άρθρο 4
   Ο πρόεδρος του Συμβουλίου εξουσιοδοτείται να προβεί στην κοινοποίηση που προβλέπεται στο άρθρο 8 παράγραφος 2 της συμφωνίας.

      Βρυξέλλες, 8 Νοεμβρίου 2005.

            Για το Συμβούλιο

            Ο Πρόεδρος

         G. BROWN

    ---documentbreak---

               9.10.2009

               EL

               Επίσημη Εφημερίδα της Ευρωπαϊκής Ένωσης

               L 265/25

         ΣΥΜΦΩΝΊΑ
   μεταξύ της Ευρωπαϊκής Κοινότητας και της κυβέρνησης της Δημοκρατίας του Αζερμπαϊτζάν σχετικά με ορισμένες πτυχές των αεροπορικών υπηρεσιών
   Η ΕΥΡΩΠΑΪΚΗ ΚΟΙΝΟΤΗΤΑ,
   αφενός, και
   Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΟΥ ΑΖΕΡΜΠΑΪΤΖΑΝ,
   αφετέρου,
   (εφεξής «τα μέρη»)
   ΕΠΙΣΗΜΑΙΝΟΝΤΑΣ ότι έχουν συναφθεί διμερείς συμφωνίες παροχής αεροπορικών υπηρεσιών μεταξύ διαφόρων κρατών μελών της Ευρωπαϊκής Κοινότητας και της Δημοκρατίας του Αζερμπαϊτζάν, οι οποίες περιέχουν διατάξεις αντίθετες προς το κοινοτικό δίκαιο,
   ΕΠΙΣΗΜΑΙΝΟΝΤΑΣ ότι η Ευρωπαϊκή Κοινότητα έχει αποκλειστική αρμοδιότητα σε ό,τι αφορά τις διάφορες πτυχές που μπορεί να συμπεριληφθούν στις διμερείς συμφωνίες παροχής αεροπορικών υπηρεσιών μεταξύ των κρατών μελών της Ευρωπαϊκής Κοινότητας και τρίτων χωρών,
   ΕΠΙΣΗΜΑΙΝΟΝΤΑΣ ότι, με βάση το δίκαιο της Ευρωπαϊκής Κοινότητας, οι κοινοτικοί αερομεταφορείς που είναι εγκατεστημένοι σε κράτος μέλος έχουν δικαίωμα πρόσβασης χωρίς διακρίσεις στα αεροπορικά δρομολόγια μεταξύ των κρατών μελών της Ευρωπαϊκής Κοινότητας και τρίτων χωρών,
   ΕΧΟΝΤΑΣ ΥΠΟΨΗ τις συμφωνίες μεταξύ της Ευρωπαϊκής Κοινότητας και ορισμένων τρίτων χωρών, οι οποίες προβλέπουν τη δυνατότητα, για τους υπηκόους των εν λόγω τρίτων χωρών, να αποκτούν την κυριότητα αερομεταφορέων που έχουν λάβει άδεια σύμφωνα με το δίκαιο της Ευρωπαϊκής Κοινότητας,
   ΑΝΑΓΝΩΡΙΖΟΝΤΑΣ ότι οι διατάξεις των διμερών συμφωνιών παροχής αεροπορικών υπηρεσιών μεταξύ των κρατών μελών της Ευρωπαϊκής Κοινότητας και της Δημοκρατίας του Αζερμπαϊτζάν, οι οποίες είναι αντίθετες προς το δίκαιο της Ευρωπαϊκής Κοινότητας, πρέπει να εναρμονισθούν πλήρως, ώστε να δημιουργηθεί μια στέρεη νομική βάση για τις αεροπορικές υπηρεσίες μεταξύ της Ευρωπαϊκής Κοινότητας και της Δημοκρατίας του Αζερμπαϊτζάν και να διαφυλαχθεί η συνέχεια παροχής των εν λόγω αεροπορικών υπηρεσιών,
   ΕΠΙΣΗΜΑΙΝΟΝΤΑΣ ότι οι διατάξεις των διμερών συμφωνιών παροχής αεροπορικών υπηρεσιών μεταξύ των κρατών μελών της Ευρωπαϊκής Κοινότητας και της Δημοκρατίας του Αζερμπαϊτζάν, οι οποίες δεν είναι αντίθετες προς το δίκαιο της Ευρωπαϊκής Κοινότητας, δεν χρειάζεται να τροποποιηθούν ή να αντικατασταθούν,
   ΕΠΙΣΗΜΑΙΝΟΝΤΑΣ ότι ο σκοπός της Ευρωπαϊκής Κοινότητας, ως μέρος των διαπραγματεύσεων, δεν είναι να αυξηθεί ο συνολικός όγκος των αεροπορικών μεταφορών μεταξύ της Ευρωπαϊκής Κοινότητας και της Δημοκρατίας του Αζερμπαϊτζάν, να μεταβληθεί το ισοζύγιο μεταξύ κοινοτικών αερομεταφορέων και αερομεταφορέων της Δημοκρατίας του Αζερμπαϊτζάν ή να διεξαχθούν διαπραγματεύσεις όσον αφορά τροποποιήσεις των διατάξεων των υφιστάμενων διμερών συμφωνιών παροχής αεροπορικών υπηρεσιών σχετικά με τα δικαιώματα κυκλοφορίας,
   ΣΥΜΦΩΝΗΣΑΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:
   Άρθρο 1
   Γενικές διατάξεις
   1.   Για τους σκοπούς της παρούσας συμφωνίας, ως «κράτη μέλη» νοούνται τα κράτη μέλη της Ευρωπαϊκής Κοινότητας.
   2.   Σε κάθε συμφωνία που απαριθμείται στο παράρτημα Ι, οι αναφορές σε υπηκόους του κράτους μέλους που είναι μέρος της συγκεκριμένης συμφωνίας, νοούνται ως αναφορές σε υπηκόους των κρατών μελών της Ευρωπαϊκής Κοινότητας.
   3.   Σε κάθε συμφωνία που απαριθμείται στο παράρτημα Ι, οι αναφορές σε αερομεταφορείς ή αερογραμμές του κράτους μέλους που είναι μέρος της συγκεκριμένης συμφωνίας, νοούνται ως αναφορές σε αερομεταφορείς ή αερογραμμές που έχει καθορίσει το εν λόγω κράτος μέλος.
   Άρθρο 2
   Καθορισμός από κράτος μέλος
   1.   Οι διατάξεις των παραγράφων 2 και 3 του παρόντος άρθρου υπερέχουν των αντιστοίχων διατάξεων των άρθρων που απαριθμούνται στο παράρτημα ΙΙ α) και β), αντιστοίχως, σε ό,τι αφορά τον καθορισμό ενός αερομεταφορέα από το αντίστοιχο κράτος μέλος, τις άδειες λειτουργίας και άδειες τεχνικής φύσεως που έχει χορηγήσει η Δημοκρατία του Αζερμπαϊτζάν, καθώς και όσον αφορά την απόρριψη, την ανάκληση, την αναστολή ή τον περιορισμό των αδειών λειτουργίας ή των τεχνικών αδειών του αερομεταφορέα, αντιστοίχως.
   2.   Η Δημοκρατία του Αζερμπαϊτζάν, μόλις λάβει καθορισμό αερομεταφορέα από κράτος μέλος, χορηγεί τις δέουσες άδειες λειτουργίας και τις τεχνικές άδειες εντός ελαχίστου δυνατού χρόνου διεκπεραίωσης, υπό την προϋπόθεση ότι:

               i)

               Ο αερομεταφορέας είναι εγκατεστημένος, δυνάμει της συνθήκης για την ίδρυση της Ευρωπαϊκής Κοινότητας, στο έδαφος του κράτους μέλους που τον έχει καθορίσει και έχει έγκυρη άδεια λειτουργίας σύμφωνα με το δίκαιο της Ευρωπαϊκής Κοινότητας·

               ii)

               ο ουσιαστικός ρυθμιστικός έλεγχος του αερομεταφορέα ασκείται και διατηρείται από το κράτος μέλος της Ευρωπαϊκής Κοινότητας που είναι αρμόδιο για τη χορήγηση του Πιστοποιητικού Αερομεταφορέα (AOC), η δε σχετική αεροναυτική αρχή δεν προσδιορίζεται ρητώς από τον καθορισμό· και

               iii)

               ο αερομεταφορέας τελεί υπό την κυριότητα και θα εξακολουθήσει να τελεί υπό την άμεση ή κατά πλειοψηφία κυριότητα κρατών μελών ή/και υπηκόων των κρατών μελών, ή/και άλλων κρατών καθοριζόμενων στο παράρτημα ΙΙΙ ή/και υπηκόων των άλλων αυτών κρατών, υπόκειται δε πάντοτε σε ουσιαστικό έλεγχο από τα εν λόγω κράτη ή/και τους υπηκόους τους.

         3.   Η Δημοκρατία του Αζερμπαϊτζάν μπορεί να απορρίψει, να ανακαλέσει, να αναστείλει ή να περιορίσει τις άδειες λειτουργίας ή τις τεχνικές άδειες αερομεταφορέα καθορισμένου από κράτος μέλος, όταν:

               i)

               Ο αερομεταφορέας δεν είναι εγκατεστημένος, δυνάμει της συνθήκης για την ίδρυση της Ευρωπαϊκής Κοινότητας, στο έδαφος του κράτους μέλους που τον έχει καθορίσει ή δεν έχει λάβει άδεια λειτουργίας σύμφωνα με το δίκαιο της Ευρωπαϊκής Κοινότητας·

               ii)

               ο ουσιαστικός ρυθμιστικός έλεγχος του αερομεταφορέα δεν ασκείται ή δεν θα εξακολουθήσει να ασκείται από το κράτος μέλος που είναι υπεύθυνο για τη χορήγηση του Πιστοποιητικού Αερομεταφορέα (AOC), η δε σχετική αεροναυτική αρχή δεν προσδιορίζεται ρητώς από τον καθορισμό· ή

               iii)

               ο αερομεταφορέας δεν τελεί υπό την άμεση ή κατά πλειοψηφία κυριότητα ή ουσιαστικό έλεγχο κρατών μελών ή/και υπηκόων των κρατών μελών, ή/και άλλων κρατών που καθορίζονται στο παράρτημα ΙΙΙ ή/και υπηκόων των άλλων αυτών κρατών.

         Η Δημοκρατία του Αζερμπαϊτζάν, κατά την άσκηση του δικαιώματός της με βάση την παρούσα παράγραφο, δεν εισάγει διακρίσεις μεταξύ κοινοτικών αερομεταφορέων για λόγους εθνικότητας.
   Άρθρο 3
   Δικαιώματα σχετικά με τον ρυθμιστικό έλεγχο
   1.   Οι διατάξεις της παραγράφου 2 του παρόντος άρθρου συμπληρώνουν τα άρθρα που απαριθμούνται στο παράρτημα ΙΙ γ).
   2.   Εφόσον ένα κράτος μέλος έχει καθορίσει αερομεταφορέα, στον οποίο ασκείται και διατηρείται ρυθμιστικός έλεγχος από άλλο κράτος μέλος, τα δικαιώματα της Δημοκρατίας του Αζερμπαϊτζάν με βάση τις διατάξεις ασφαλείας της συμφωνίας μεταξύ του κράτους μέλους που έχει καθορίσει τον αερομεταφορέα και της Δημοκρατίας του Αζερμπαϊτζάν ισχύουν εξίσου όσον αφορά την υιοθέτηση, την εφαρμογή ή τη διατήρηση των προτύπων ασφαλείας από αυτό το άλλο κράτος μέλος και όσον αφορά την άδεια λειτουργίας του εν λόγω αερομεταφορέα.
   Άρθρο 4
   Φορολόγηση αεροπορικών καυσίμων
   1.   Οι διατάξεις της παραγράφου 2 του παρόντος άρθρου συμπληρώνουν τις αντίστοιχες διατάξεις των άρθρων που απαριθμούνται στο παράρτημα ΙΙ δ).
   2.   Παρά τυχόν αντίθετες διατάξεις, καμία διάταξη οιασδήποτε συμφωνίας που απαριθμείται στο παράρτημα ΙΙ δ) δεν εμποδίζει κράτος μέλος να επιβάλλει, χωρίς διακρίσεις, φόρους, εισφορές, δασμούς, τέλη ή επιβαρύνσεις επί των καυσίμων που διατίθενται στο έδαφός του για το αεροσκάφος καθορισμένου αερομεταφορέα της Δημοκρατίας του Αζερμπαϊτζάν, που εκτελεί δρομολόγια μεταξύ σημείου στο έδαφος του συγκεκριμένου κράτους μέλους και άλλου σημείου στο έδαφος του εν λόγω κράτους μέλους ή στο έδαφος άλλου κράτους μέλους.
   3.   Παρά τυχόν αντίθετες διατάξεις, καμία διάταξη οιασδήποτε συμφωνίας που απαριθμείται στο παράρτημα ΙΙ δ) δεν εμποδίζει τη Δημοκρατία του Αζερμπαϊτζάν να επιβάλλει, χωρίς διακρίσεις, φόρους, εισφορές, δασμούς, τέλη ή επιβαρύνσεις επί των καυσίμων που διατίθενται στο έδαφός της για αεροσκάφος καθορισμένου αερομεταφορέα κράτους μέλους, ο οποίος εκτελεί δρομολόγια μεταξύ σημείου στο έδαφος της Δημοκρατίας του Αζερμπαϊτζάν και άλλου σημείου στο έδαφος της Δημοκρατίας του Αζερμπαϊτζάν.
   Άρθρο 5
   Ναύλοι μεταφοράς εντός της Ευρωπαϊκής Κοινότητας
   1.   Οι διατάξεις της παραγράφου 2 του παρόντος άρθρου συμπληρώνουν τα άρθρα που απαριθμούνται στο παράρτημα ΙΙ ε).
   2.   Οι ναύλοι που επιβάλλονται από αερομεταφορέα ή αερομεταφορείς καθορισμένους από τη Δημοκρατία του Αζερμπαϊτζάν βάσει συμφωνίας που απαριθμείται στο παράρτημα Ι, η οποία περιέχει διάταξη απαριθμούμενη στο παράρτημα ΙΙ ε) για μεταφορά εξ ολοκλήρου εντός της Ευρωπαϊκής Κοινότητας, υπόκεινται στο δίκαιο της Ευρωπαϊκής Κοινότητας.
   Άρθρο 6
   Παραρτήματα της συμφωνίας
   Τα παραρτήματα της παρούσας συμφωνίας αποτελούν αναπόσπαστο μέρος της.
   Άρθρο 7
   Αναθεώρηση ή τροποποίηση
   Τα μέρη μπορούν, ανά πάσα στιγμή, να αναθεωρήσουν ή να τροποποιήσουν την παρούσα συμφωνία, με αμοιβαία συναίνεση.
   Άρθρο 8
   Έναρξη ισχύος και προσωρινή εφαρμογή
   1.   Η παρούσα συμφωνία τίθεται σε ισχύ μόλις τα μέρη κοινοποιήσουν εκατέρωθεν γραπτώς ότι έχουν ολοκληρώσει τις αντίστοιχες οικείες εσωτερικές διαδικασίες που είναι αναγκαίες για την έναρξη ισχύος της συμφωνίας.
   2.   Παρά την παράγραφο 1, τα μέρη συμφωνούν να εφαρμόζουν προσωρινά την παρούσα συμφωνία από την πρώτη ημέρα του μηνός που έπεται της ημερομηνίας κατά την οποία τα μέρη θα έχουν κοινοποιήσει εκατέρωθεν την ολοκλήρωση των αναγκαίων προς τούτο διαδικασιών.
   3.   Οι συμφωνίες και λοιπές ρυθμίσεις μεταξύ κρατών μελών και της Δημοκρατίας του Αζερμπαϊτζάν οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη τεθεί σε ισχύ και δεν εφαρμόζονται προσωρινά, απαριθμούνται στο παράρτημα Ι β). Η παρούσα συμφωνία εφαρμόζεται σε όλες αυτές τις συμφωνίες και ρυθμίσεις από την έναρξη ισχύος ή προσωρινής εφαρμογής τους.
   Άρθρο 9
   Λήξη
   1.   Σε περίπτωση που παύει να ισχύει μια συμφωνία απαριθμούμενη στο παράρτημα Ι, παύουν ταυτοχρόνως να ισχύουν και όλες οι διατάξεις της παρούσας συμφωνίας, οι οποίες σχετίζονται με τη συμφωνία που απαριθμείται στο παράρτημα Ι.
   2.   Σε περίπτωση που παύει η ισχύς όλων των συμφωνιών που περιλαμβάνονται στο παράρτημα Ι, παύει ταυτοχρόνως να ισχύει και η παρούσα συμφωνία.

      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι υπέγραψαν την παρούσα συμφωνία.
      Έγινε στο Στρασβούργο, εις διπλούν, στις 7 Ιουλίου 2009, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και αζερμπαϊκή γλώσσα.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За правителството на Република Азербайджан
         Por el Gobierno de la República de Azerbaiyán
         Za vládu Ázerbájdžánskou republiky
         For Republikken Aserbajdsjans regering
         Für die Regierung der Republik Aserbaidschan
         Aserbaidžaani Vabariigi valitsuse nimel
         Για την Κυβέρνηση της Δημοκρατίας του Αζερμπαϊτζάν
         For the Government of the Republic of Azerbaijan
         Pour le gouvernement de la République d'Azerbaïdjan
         Per il governo della Repubblica dell'Azerbaigian
         Azerbaidžānas Republikas valdības vārdā
         Azerbaidžano Vyriausybės Respublikos vardu
         Az Azerbajdzsáni Köztársaság Kormánya részéről
         Għall-Gvern tar-Repubblika tal-Ażerbajġan
         Voor de regering van de Republiek Azerbeidzjan
         W imieniu Rządu Republiki Azerbejdżańskiej
         Pelo Governo da República do Azerbaijão
         Pentru Guvernul Republicii Azerbaidjan
         Za vládu Azerbajdžanskej republiky
         Za vlado Azerbajdžanske republike
         Azerbaidžanin tasavallan hallituksen puolesta
         För Republiken Azerbajdzjans regering

   ΠΑΡΑΡΤΗΜΑ Ι

      Κατάλογος των συμφωνιών που αναφέρονται στο άρθρο 1 της παρούσας συμφωνίας

               α)

               Συμφωνίες αεροπορικών υπηρεσιών μεταξύ της κυβέρνησης της Δημοκρατίας του Αζερμπαϊτζάν και των κρατών μελών της Ευρωπαϊκής Κοινότητας, οι οποίες, κατά την ημερομηνία υπογραφής της παρούσας συμφωνίας, έχουν συναφθεί, υπογραφεί ή/και εφαρμόζονται προσωρινά.

                           —

                           Συμφωνία αεροπορικών υπηρεσιών μεταξύ της κυβέρνησης της Αυστρίας και της κυβέρνησης της Δημοκρατίας του Αζερμπαϊτζάν, η οποία έγινε στη Βιέννη στις 4 Ιουλίου 2000, εφεξής αναφερόμενη στο παράρτημα ΙΙ ως «συμφωνία Αζερμπαϊτζάν–Αυστρίας».

                           —

                           Συμφωνία αεροπορικών υπηρεσιών μεταξύ της κυβέρνησης του Βασιλείου του Βελγίου και της κυβέρνησης της Δημοκρατίας του Αζερμπαϊτζάν, η οποία έγινε στο Μπακού στις 13 Απριλίου 1998, εφεξής αναφερόμενη στο παράρτημα ΙΙ ως «συμφωνία Αζερμπαϊτζάν–Βελγίου».

                           —

                           Συμφωνία αεροπορικών υπηρεσιών μεταξύ της κυβέρνησης της Δημοκρατίας της Βουλγαρίας και της κυβέρνησης της Δημοκρατίας του Αζερμπαϊτζάν, όσον αφορά τα αντίστοιχα εδάφη τους και πέραν αυτών, η οποία έγινε στη Σόφια στις 29 Ιουνίου 1995, εφεξής αναφερόμενη στο παράρτημα ΙΙ ως «συμφωνία Αζερμπαϊτζάν–Βουλγαρίας».

                           —

                           Συμφωνία αεροπορικών υπηρεσιών μεταξύ της κυβέρνησης του Βασιλείου της Δανίας και της κυβέρνησης της Δημοκρατίας του Αζερμπαϊτζάν, η οποία μονογραφήθηκε στην Κοπεγχάγη στις 27 Απριλίου.2000, εφεξής αναφερόμενη στο παράρτημα ΙΙ ως «συμφωνία Αζερμπαϊτζάν–Δανίας».
                           Τροποποιήθηκε για τελευταία φορά με την ανταλλαγή επιστολών της 1ης Μαρτίου 2004 και της 17ης Δεκεμβρίου 2004.

                           —

                           Συμφωνία αεροπορικών μεταφορών μεταξύ της κυβέρνησης της Ομοσπονδιακής Δημοκρατίας της Γερμανίας και της κυβέρνησης της Δημοκρατίας του Αζερμπαϊτζάν, η οποία έγινε στο Μπακού στις 28 Ιουλίου 1995, εφεξής αναφερόμενη στο παράρτημα ΙΙ ως «συμφωνία Αζερμπαϊτζάν–Γερμανίας».
                           Τροποποιήθηκε για τελευταία φορά από το πρωτόκολλο για τη διόρθωση και συμπλήρωση της συμφωνίας αεροπορικών μεταφορών της 28ης Ιουλίου 1995 μεταξύ της κυβέρνησης της Ομοσπονδιακής Δημοκρατίας της Γερμανίας και της κυβέρνησης της Δημοκρατίας του Αζερμπαϊτζάν, η οποία έγινε στο Μπακού στις 29 Ιουνίου 1998.

                           —

                           Συμφωνία αεροπορικών υπηρεσιών μεταξύ της κυβέρνησης της Γαλλικής Δημοκρατίας και της κυβέρνησης της Δημοκρατίας του Αζερμπαϊτζάν, η οποία έγινε στο Παρίσι στις 19 Ιουνίου 1997, εφεξής αναφερόμενη στο παράρτημα ΙΙ ως «συμφωνία Αζερμπαϊτζάν–Γαλλίας».

                           —

                           Συμφωνία αεροπορικών υπηρεσιών μεταξύ της κυβέρνησης της Ελληνικής Δημοκρατίας και της κυβέρνησης της Δημοκρατίας του Αζερμπαϊτζάν, η οποία μονογραφήθηκε στην Αθήνα στις 6 Ιουνίου 1995, εφεξής αναφερόμενη στο παράρτημα ΙΙ ως «συμφωνία Αζερμπαϊτζάν–Ελλάδας».

                           —

                           Συμφωνία αεροπορικών υπηρεσιών μεταξύ της κυβέρνησης της Ιταλικής Δημοκρατίας και της κυβέρνησης της Δημοκρατίας του Αζερμπαϊτζάν, η οποία έγινε στη Ρώμη στις 25 Σεπτεμβρίου 1997, εφεξής αναφερόμενη στο παράρτημα ΙΙ ως «συμφωνία Αζερμπαϊτζάν–Ιταλίας».

                           —

                           Συμφωνία αεροπορικών υπηρεσιών μεταξύ της κυβέρνησης του Μεγάλου Δουκάτου του Λουξεμβούργου και της κυβέρνησης της Δημοκρατίας του Αζερμπαϊτζάν, η οποία μονογραφήθηκε στο Μπακού στις 3 Ιουλίου 2001, εφεξής αναφερόμενη στο παράρτημα ΙΙ ως «συμφωνία Αζερμπαϊτζάν–Λουξεμβούργου».

                           —

                           Συμφωνία αεροπορικών υπηρεσιών μεταξύ του Βασιλείου των Κάτω Χωρών και της κυβέρνησης της Δημοκρατίας του Αζερμπαϊτζάν, η οποία έγινε στο Μπακού στις 11 Ιουλίου 1996, εφεξής αναφερόμενη στο παράρτημα ΙΙ ως «συμφωνία Αζερμπαϊτζάν–Κάτω Χωρών».

                           —

                           Συμφωνία πολιτικών αεροπορικών μεταφορών μεταξύ της κυβέρνησης της Δημοκρατίας της Πολωνίας και της κυβέρνησης της Δημοκρατίας του Αζερμπαϊτζάν, η οποία έγινε στη Βαρσοβία στις 26 Αυγούστου 1997, εφεξής αναφερόμενη στο παράρτημα ΙΙ ως «συμφωνία Αζερμπαϊτζάν–Πολωνίας».

                           —

                           Συμφωνία αεροπορικών υπηρεσιών μεταξύ της κυβέρνησης της Ρουμανίας και της κυβέρνησης της Δημοκρατίας του Αζερμπαϊτζάν, η οποία έγινε στο Μπακού, στις 27 Μαρτίου 1996, εφεξής αναφερόμενη στο παράρτημα ΙΙ ως «συμφωνία Αζερμπαϊτζάν–Ρουμανίας».

                           —

                           Συμφωνία αεροπορικών υπηρεσιών μεταξύ της κυβέρνησης της Σλοβακικής Δημοκρατίας και της κυβέρνησης της Δημοκρατίας του Αζερμπαϊτζάν, η οποία μονογραφήθηκε στο Μπακού στις 27 Οκτωβρίου 2000, εφεξής αναφερόμενη στο παράρτημα ΙΙ ως «συμφωνία Αζερμπαϊτζάν–Σλοβακικής Δημοκρατίας».

                           —

                           Συμφωνία αεροπορικών υπηρεσιών μεταξύ του Βασιλείου της Ισπανίας και της κυβέρνησης της Δημοκρατίας του Αζερμπαϊτζάν, η οποία μονογραφήθηκε στη Μαδρίτη στις 18 Νοεμβρίου 2004, εφεξής αναφερόμενη στο παράρτημα ΙΙ ως «συμφωνία Αζερμπαϊτζάν–Ισπανίας».

                           —

                           Συμφωνία αεροπορικών υπηρεσιών μεταξύ της κυβέρνησης του Βασιλείου της Σουηδίας και της κυβέρνησης της Δημοκρατίας του Αζερμπαϊτζάν, η οποία μονογραφήθηκε στην Κοπεγχάγη στις 27 Απριλίου 2000, εφεξής αναφερόμενη στο παράρτημα ΙΙ ως «συμφωνία Αζερμπαϊτζάν–Σουηδίας».
                           Τροποποιήθηκε για τελευταία φορά με την ανταλλαγή επιστολών της 1ης Μαρτίου 2004 και της 17ης Δεκεμβρίου 2004.

                           —

                           Συμφωνία αεροπορικών υπηρεσιών μεταξύ της κυβέρνησης του Ηνωμένου Βασιλείου της Μεγάλης Βρετανίας και της Βόρειας Ιρλανδίας και της κυβέρνησης της Δημοκρατίας του Αζερμπαϊτζάν, η οποία έγινε στο Λονδίνο στις 23 Φεβρουαρίου 1994, εφεξής αναφερόμενη στο παράρτημα ΙΙ ως «συμφωνία Αζερμπαϊτζάν–Ηνωμένου Βασιλείου».
                           Τροποποιήθηκε με ανταλλαγή υπομνημάτων που έγινε στο Μπακού, στις 20 Ιουνίου και στις 23 Δεκεμβρίου 1996.
                           Τροποποιήθηκε για τελευταία φορά με μνημόνιο προθέσεων που έγινε στο Μπακού, στις 3–4 Ιουλίου 2000.

               β)

               Συμφωνίες αεροπορικών υπηρεσιών και άλλες ρυθμίσεις που έχουν μονογραφηθεί ή υπογραφεί μεταξύ της Δημοκρατίας του Αζερμπαϊτζάν και των κρατών μελών της Ευρωπαϊκής Κοινότητας και οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη τεθεί σε ισχύ και δεν εφαρμόζονται προσωρινά.

                           —

                           Συμφωνία αεροπορικών μεταφορών μεταξύ της κυβέρνησης της Τσεχικής Δημοκρατίας και της κυβέρνησης της Δημοκρατίας του Αζερμπαϊτζάν, η οποία μονογραφήθηκε στην Πράγα στις 3 Δεκεμβρίου 1998, εφεξής αναφερόμενη στο παράρτημα ΙΙ ως «συμφωνία Αζερμπαϊτζάν–Τσεχικής Δημοκρατίας».

                           —

                           Συμφωνία αεροπορικών υπηρεσιών μεταξύ της κυβέρνησης της Δημοκρατίας του Αζερμπαϊτζάν και της κυβέρνησης της Δημοκρατίας της Εσθονίας, η οποία μονογραφήθηκε στο Ταλλίν στις 8 Νοεμβρίου 2002, εφεξής αναφερόμενη στο παράρτημα ΙΙ ως «συμφωνία Αζερμπαϊτζάν–Εσθονίας».

                           —

                           Συμφωνία αεροπορικών υπηρεσιών μεταξύ της κυβέρνησης της Δημοκρατίας της Φινλανδίας και της κυβέρνησης της Δημοκρατίας του Αζερμπαϊτζάν, η οποία μονογραφήθηκε στο Μπακού στις 29 Σεπτεμβρίου 2000, εφεξής αναφερόμενη στο παράρτημα ΙΙ ως «συμφωνία Αζερμπαϊτζάν–Φινλανδίας».

         ΠΑΡΑΡΤΗΜΑ ΙΙ

      Κατάλογος των άρθρων των συμφωνιών που απαριθμούνται στο παράρτημα Ι και αναφέρονται στα άρθρα 2 έως 5 της παρούσας συμφωνίας

               α)

               Καθορισμός από κράτος μέλος:

                           —

                           Άρθρο 3 παράγραφος 5 της συμφωνίας Αζερμπαϊτζάν–Αυστρίας,

                           —

                           Άρθρο 3 παράγραφος 5 της συμφωνίας Αζερμπαϊτζάν–Βουλγαρίας,

                           —

                           Άρθρο 3 παράγραφος 4 της συμφωνίας Αζερμπαϊτζάν–Τσεχικής Δημοκρατίας,

                           —

                           Άρθρο 3 παράγραφος 4 της συμφωνίας Αζερμπαϊτζάν–Δανίας,

                           —

                           Άρθρο 3 παράγραφος 4 της συμφωνίας Αζερμπαϊτζάν–Εσθονίας,

                           —

                           Άρθρο 3 παράγραφος 4 της συμφωνίας Αζερμπαϊτζάν–Γερμανίας,

                           —

                           Άρθρο 3 παράγραφος 4 της συμφωνίας Αζερμπαϊτζάν–Ελλάδας,

                           —

                           Άρθρο 4 παράγραφος 3 της συμφωνίας Αζερμπαϊτζάν–Γαλλίας,

                           —

                           Άρθρο 4 παράγραφος 4 της συμφωνίας Αζερμπαϊτζάν–Ιταλίας,

                           —

                           Άρθρο 3 παράγραφος 4 της συμφωνίας Αζερμπαϊτζάν–Λουξεμβούργου,

                           —

                           Άρθρο 3 παράγραφος 4 της συμφωνίας Αζερμπαϊτζάν–Κάτω Χωρών,

                           —

                           Άρθρο 3 παράγραφος 4 της συμφωνίας Αζερμπαϊτζάν–Πολωνίας,

                           —

                           Άρθρο 3 παράγραφος 4 της συμφωνίας Αζερμπαϊτζάν–Ρουμανίας,

                           —

                           Άρθρο 4 παράγραφος 4 της συμφωνίας Αζερμπαϊτζάν–Σλοβακικής Δημοκρατίας,

                           —

                           Άρθρο 3 παράγραφος 4 της συμφωνίας Αζερμπαϊτζάν–Σουηδίας,

                           —

                           Άρθρο 4 παράγραφος 4 της συμφωνίας Αζερμπαϊτζάν–Ηνωμένου Βασιλείου.

               β)

               Απόρριψη, ανάκληση, αναστολή ή περιορισμός των αδειών λειτουργίας ή των τεχνικών αδειών:

                           —

                           Άρθρο 4 παράγραφος 1 σημείο α) της συμφωνίας Αζερμπαϊτζάν–Αυστρίας,

                           —

                           Άρθρο 5 παράγραφος 1 σημείο δ) της συμφωνίας Αζερμπαϊτζάν–Βελγίου,

                           —

                           Άρθρο 4 παράγραφος 1 στοιχείο δ) της συμφωνίας Αζερμπαϊτζάν–Βουλγαρίας,

                           —

                           Άρθρο 4 παράγραφος 1 σημείο β) της συμφωνίας Αζερμπαϊτζάν–Τσεχικής Δημοκρατίας,

                           —

                           Άρθρο 4 παράγραφος 1 σημείο α) της συμφωνίας Αζερμπαϊτζάν–Δανίας,

                           —

                           Άρθρο 4 παράγραφος 1 σημείο α) της συμφωνίας Αζερμπαϊτζάν–Εσθονίας,

                           —

                           Άρθρο 4 παράγραφος 1 σημείο β) της συμφωνίας Αζερμπαϊτζάν–Ελλάδας,

                           —

                           Άρθρο 5 παράγραφος 1 της συμφωνίας Αζερμπαϊτζάν–Γαλλίας,

                           —

                           Άρθρο 5 παράγραφος 1 σημείο α) της συμφωνίας Αζερμπαϊτζάν–Φινλανδίας,

                           —

                           Άρθρο 5 παράγραφος 1 σημείο α) της συμφωνίας Αζερμπαϊτζάν–Ιταλίας,

                           —

                           Άρθρο 4 παράγραφος 1 σημείο α) της συμφωνίας Αζερμπαϊτζάν–Λουξεμβούργου,

                           —

                           Άρθρο 4 παράγραφος 1 σημείο γ) της συμφωνίας Αζερμπαϊτζάν–Κάτω Χωρών,

                           —

                           Άρθρο 4 παράγραφος 1 σημείο α) της συμφωνίας Αζερμπαϊτζάν–Πολωνίας,

                           —

                           Άρθρο 5 παράγραφος 1 σημείο α) της συμφωνίας Αζερμπαϊτζάν–Σλοβακικής Δημοκρατίας,

                           —

                           Άρθρο 4 παράγραφος 1 σημείο α) της συμφωνίας Αζερμπαϊτζάν–Σουηδίας,

                           —

                           Άρθρο 4 παράγραφος 1 σημείο α) της συμφωνίας Αζερμπαϊτζάν–Ρουμανίας,

                           —

                           Άρθρο 5 παράγραφος 1 σημείο α) της συμφωνίας Αζερμπαϊτζάν–Ηνωμένου Βασιλείου.

               γ)

               Ρυθμιστικός έλεγχος:

                           —

                           Άρθρο 6 της συμφωνίας Αζερμπαϊτζάν–Αυστρίας,

                           —

                           Άρθρο 7 της συμφωνίας Αζερμπαϊτζάν–Βελγίου,

                           —

                           Άρθρο 7 της συμφωνίας Αζερμπαϊτζάν–Τσεχικής Δημοκρατίας,

                           —

                           Άρθρο 14 της συμφωνίας Αζερμπαϊτζάν–Δανίας,

                           —

                           Άρθρο 15 της συμφωνίας Αζερμπαϊτζάν–Εσθονίας,

                           —

                           Άρθρο 11α της συμφωνίας Αζερμπαϊτζάν–Γερμανίας,

                           —

                           Άρθρο 6 της συμφωνίας Αζερμπαϊτζάν–Ελλάδας,

                           —

                           Άρθρο 8 της συμφωνίας Αζερμπαϊτζάν–Γαλλίας,

                           —

                           Άρθρο 13 της συμφωνίας Αζερμπαϊτζάν–Φινλανδίας,

                           —

                           Άρθρο 10 της συμφωνίας Αζερμπαϊτζάν–Ιταλίας,

                           —

                           Άρθρο 6 της συμφωνίας Αζερμπαϊτζάν–Λουξεμβούργου,

                           —

                           Άρθρο 13 της συμφωνίας Αζερμπαϊτζάν–Κάτω Χωρών,

                           —

                           Άρθρο 10 της συμφωνίας Αζερμπαϊτζάν–Σλοβακικής Δημοκρατίας,

                           —

                           Άρθρο 14 της συμφωνίας Αζερμπαϊτζάν–Σουηδίας.

               δ)

               Φορολόγηση αεροπορικών καυσίμων:

                           —

                           Άρθρο 7 της συμφωνίας Αζερμπαϊτζάν–Αυστρίας,

                           —

                           Άρθρο 10 της συμφωνίας Αζερμπαϊτζάν–Βελγίου,

                           —

                           Άρθρο 7 της συμφωνίας Αζερμπαϊτζάν–Βουλγαρίας,

                           —

                           Άρθρο 8 της συμφωνίας Αζερμπαϊτζάν–Τσεχικής Δημοκρατίας,

                           —

                           Άρθρο 6 της συμφωνίας Αζερμπαϊτζάν–Δανίας,

                           —

                           Άρθρο 7 της συμφωνίας Αζερμπαϊτζάν–Εσθονίας,

                           —

                           Άρθρο 6 της συμφωνίας Αζερμπαϊτζάν–Γερμανίας,

                           —

                           Άρθρο 9 της συμφωνίας Αζερμπαϊτζάν–Ελλάδας,

                           —

                           Άρθρο 11 της συμφωνίας Αζερμπαϊτζάν–Γαλλίας,

                           —

                           Άρθρο 6 της συμφωνίας Αζερμπαϊτζάν–Φινλανδίας,

                           —

                           Άρθρο 6 της συμφωνίας Αζερμπαϊτζάν–Ιταλίας,

                           —

                           Άρθρο 8 της συμφωνίας Αζερμπαϊτζάν–Λουξεμβούργου,

                           —

                           Άρθρο 9 της συμφωνίας Αζερμπαϊτζάν–Κάτω Χωρών,

                           —

                           Άρθρο 6 της συμφωνίας Αζερμπαϊτζάν–Πολωνίας,

                           —

                           Άρθρο 9 της συμφωνίας Αζερμπαϊτζάν–Ρουμανίας,

                           —

                           Άρθρο 5 της συμφωνίας Αζερμπαϊτζάν–Ισπανίας,

                           —

                           Άρθρο 9 της συμφωνίας Αζερμπαϊτζάν–Σλοβακικής Δημοκρατίας,

                           —

                           Άρθρο 6 της συμφωνίας Αζερμπαϊτζάν–Σουηδίας,

                           —

                           Άρθρο 8 της συμφωνίας Αζερμπαϊτζάν–Ηνωμένου Βασιλείου

               ε)

               Ναύλοι μεταφοράς εντός της Ευρωπαϊκής Κοινότητας:

                           —

                           Άρθρο 11 της συμφωνίας Αζερμπαϊτζάν–Αυστρίας,

                           —

                           Άρθρο 13 της συμφωνίας Αζερμπαϊτζάν–Βελγίου,

                           —

                           Άρθρο 9 της συμφωνίας Αζερμπαϊτζάν–Βουλγαρίας,

                           —

                           Άρθρο 12 της συμφωνίας Αζερμπαϊτζάν–Τσεχικής Δημοκρατίας,

                           —

                           Άρθρο 10 της συμφωνίας Αζερμπαϊτζάν–Δανίας,

                           —

                           Άρθρο 13 της συμφωνίας Αζερμπαϊτζάν–Εσθονίας,

                           —

                           Άρθρο 10 της συμφωνίας Αζερμπαϊτζάν–Γερμανίας,

                           —

                           Άρθρο 12 της συμφωνίας Αζερμπαϊτζάν–Ελλάδας,

                           —

                           Άρθρο 17 της συμφωνίας Αζερμπαϊτζάν–Γαλλίας,

                           —

                           Άρθρο 10 της συμφωνίας Αζερμπαϊτζάν–Φινλανδίας,

                           —

                           Άρθρο 8 της συμφωνίας Αζερμπαϊτζάν–Ιταλίας,

                           —

                           Άρθρο 10 της συμφωνίας Αζερμπαϊτζάν–Λουξεμβούργου,

                           —

                           Άρθρο 5 της συμφωνίας Αζερμπαϊτζάν–Κάτω Χωρών,

                           —

                           Άρθρο 10 της συμφωνίας Αζερμπαϊτζάν–Πολωνίας,

                           —

                           Άρθρο 8 της συμφωνίας Αζερμπαϊτζάν–Ρουμανίας,

                           —

                           Άρθρο 8 της συμφωνίας Αζερμπαϊτζάν–Σλοβακικής Δημοκρατίας,

                           —

                           Άρθρο 10 της συμφωνίας Αζερμπαϊτζάν–Σουηδίας,

                           —

                           Άρθρο 7 της συμφωνίας Αζερμπαϊτζάν–Ηνωμένου Βασιλείου.

         ΠΑΡΑΡΤΗΜΑ ΙΙΙ

      Κατάλογος άλλων κρατών αναφερομένων στο άρθρο 2 της παρούσας συμφωνίας

               α)

               Δημοκρατία της Ισλανδίας (βάσει της συμφωνίας για τον Ευρωπαϊκό Οικονομικό Χώρο)·

               β)

               Πριγκιπάτο του Λιχτενστάιν (βάσει της συμφωνίας για τον Ευρωπαϊκό Οικονομικό Χώρο)·

               γ)

               Βασίλειο της Νορβηγίας (βάσει της συμφωνίας για τον Ευρωπαϊκό Οικονομικό Χώρο)·

               δ)

               Ελβετική Συνομοσπονδία (βάσει της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για τις αερομεταφορές).


Avis juridique important

|

31991D0140

91/140/ΕΟΚ: Απόφαση αριθ. 144 της 9ης Απριλίου 1990 η οποία αφορά τα υποδείγματα των εντύπων που είναι απαραίτητα για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 του Συμβουλίου (Ε 401 - Ε 410 F)

Επίσημη Εφημερίδα αριθ. L 071 της 18/03/1991 σ. 0001 - 0002

ΑΠΟΦΑΣΗ ΑΡΙΘ . 144 της 9ης Απριλίου 1990 η οποία αφορά τα υποδείγματα των εντύπων που είναι απαραίτητα για την εφαρμογή των κανονισμών ( ΕΟΚ ) αριθ . 1408/71 και ( ΕΟΚ ) αριθ . 574/72 του Συμβουλίου ( E 401-E 410 F ) ( 91/140/ΕΟΚ )Η ΔΙΟΙΚΗΤΙΚΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,  Έχοντας υπόψη:το άρθρο 81 στοιχείο α ) του κανονισμού ( ΕΟΚ ) αριθ . 1408/71 του Συμβουλίου της 14ης Ιουνίου 1971 σχετικά με την εφαρμογή των συστημάτων κοινωνικής ασφάλισης στου μισθωτούς εργαζόμενους, στους αυταπασχολούμενους και στα μέλη των οικογενειών  τους που διακινούνται στο εσωτερικό της Κοινότητας, σύμφωνα με το οποίο χειρίζεται όλα τα διοικητικά θέματα ή τα θέματα ερμηνείας που απορρέουν από τον παρόντα κανονισμό καθώς και από μεταγενέστερους κανονισμούς,  το άρθρο 2 παράγραφος 1 του κανονισμού ( ΕΟΚ ) αριθ . 574/72 του Συμβουλίου της 21ης Μαρτίου 1972 σύμφωνα με το οποίο καθορίζει τα υποδείγματα των πιστοποιητικών, των βεβαιώσεων, των δηλώσεων, των αιτήσεων και των άλλων απαραίτητων εγγράφων για την  εφαρμογή των κανονισμών,  την απόφαση αριθ . 130 της 17ης Οκτωβρίου 1985 η οποία αφορά τα υποδείγματα που είναι απαραιτητα για την εφαρμογή των κανονισμών,  τον κανονισμό ( ΕΟΚ ) αριθ . 3427/89 του Συμβουλίου της 30ής Οκτωβρίου 1989 που προβλέπει μια ομοιόμορφη λύση για όλα τα κράτη μέλη του προβλήματος της πληρωμής των οικογενειακών παροχών στα μέλη της οικογένειας που κατοικούν έξω από την επικράτεια του  αρμόδιου κράτους και επεκτείνει τις διατάξεις του προς του μισθωτούς εργαζόμενους,  Εκτιμώντας :  ότι πρέπει να τροποποιηθούν ορισμένα υποδείγματα των προαναφερθέντων εντύπων, να καταργηθούν όσα είναι άχρηστα και να καθιερωθούν νέα, κατόπιν των τροποποιήσεων που έγιναν με τον κανονισμό ( ΕΟΚ ) αριθ . 3427/89;  ότι η γλώσσα έκδοσης των εντύπων αποτελεί αντικείμενο της σύστασης 15 της διοικητικής επιτροπής,  ΑΠΟΦΑΣΙΖΕΙ :  1.Τα υποδείγματα των εντύπων Ε 401-Ε 410 F που προβλέπονται από την απόφαση αριθ . 130 αντικαθίστανται από τα ακόλουθα υποδείγματα :  α )τροποποιούνται τα υποδείγματα των εντύπων Ε 401, Ε 402, Ε 403, Ε 404 και Ε 405;  β)καταργούνται τα υποδείγματα των εντύπων Ε 406 F, Ε 407 F, Ε 408, Ε 409 F, και Ε 410 F;  γ)καθιερώνονται νέα υποδείγματα των εντύπων Ε 406 F, Ε 407 F, και Ε 408 F .  2 .Οι αρμόδιες αρχές των κρατών μελών διαθέτουν στους ενδιαφερόμενους ( δικαιούχους, φορείς, εργοδότες κ.λπ .) τα έντυπα των οποίων επισυνάπτονται τα υποδείγματα .  3.Τα έντυπα διατίθενται σε όλες τις επίσημες γλώσσες της Κοινότητας . Έχουν συνταχθεί μάλιστα κατά τέτοιον τρόπο ώστε να μην υπάρχει καμιά απολύτως διαφορά στα κείμενα των διαφόρων γλωσσών και κάθε αποδέκτης ( δικαιούχος, φορέας, εργοδότης κ.λπ .) να τα  λαμβάνει στη γλώσσα του .  Η παρούσα απόφαση αρχίζει να ισχύει από την πρώτη ημέρα του μήνα που ακολουθεί τη δημοσίευσή της στην Επίσημη Εφημερίδα των Ευρωπαϊκών Κοινοτήτων .  Ο πρόεδρος της διοικητικής επιτροπής E . Mc CUMISKEY


title: 2007/724/ΚΕΠΠΑ Απόφαση BiH/10/2007 της Επιτροπής Πολιτικής και Ασφάλειας, της 25ης Σεπτεμβρίου 2007 , σχετικά με το διορισμό διοικητή επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη

text:
               10.11.2007

               EL

               Επίσημη Εφημερίδα της Ευρωπαϊκής Ένωσης

               L 293/8

      ΑΠΌΦΑΣΗ BiH/10/2007 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ

   της 25ης Σεπτεμβρίου 2007
   σχετικά με το διορισμό διοικητή επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη
   (2007/724/ΚΕΠΠΑ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 25 τρίτη παράγραφος,
   την κοινή δράση 2004/570/ΚΕΠΠΑ του Συμβουλίου της 12ης Ιουλίου 2004 σχετικά με τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη (1), και ιδίως το άρθρο 6,
   Εκτιμώντας τα ακόλουθα:

               (1)

               Δυνάμει του άρθρου 6 της κοινής δράσης 2004/570/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λάβει περαιτέρω αποφάσεις σχετικά με το διορισμό διοικητή επιχειρήσεων της ΕΕ.

               (2)

               Σύμφωνα με την απόφαση ΒiΗ/2/2004 της ΕΠΑ, ο υποδιοικητής της ανωτέρας συμμαχικής διοικήσεως Ευρώπης (DSACEUR), στρατηγός Sir John REITH, διορίστηκε διοικητής επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία Ερζεγοβίνη.

               (3)

               Το ΝΑΤΟ αποφάσισε να διορίσει τον στρατηγό John McCOLL, υποδιοικητή της DSACEUR προς αντικατάσταση του στρατηγού Sir John REITH. Ο στρατηγός John McCOLL θα αναλάβει καθήκοντα από τις 22 Οκτωβρίου 2007.

               (4)

               Σύμφωνα με το άρθρο 6 του πρωτοκόλλου για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην εκπόνηση και στην εφαρμογή αποφάσεων και δράσεων της Ευρωπαϊκής Ένωσης, που έχουν συνέπειες στην άμυνα.

               (5)

               Το Ευρωπαϊκό Συμβούλιο της Κοπεγχάγης προέβη στις 12 και 13 Δεκεμβρίου 2002 σε δήλωση σύμφωνα με την οποία οι διευθετήσεις «Βερολίνο +» και η υλοποίησή τους θα έχουν εφαρμογή μόνο σε όσα κράτη μέλη της Ευρωπαϊκής Ένωσης είναι ταυτόχρονα είτε μέλη του ΝΑΤΟ είτε συμβαλλόμενα μέρη της «Εταιρικής Σχέσης για την Ειρήνη» και έχουν ως εκ τούτου συνάψει διμερείς συμφωνίες ασφάλειας με το ΝΑΤΟ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο στρατηγός John McCOLL διορίζεται διοικητής επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη.
   Άρθρο 2
   Η παρούσα απόφαση αρχίζει να ισχύει στις 22 Οκτωβρίου 2007.

      Βρυξέλλες, 25 Σεπτεμβρίου 2007.

            Για την Επιτροπή Πολιτικής και Ασφάλειας

            Ο Πρόεδρος

         C. DURRANT PAIS

      (1)  ΕΕ L 252 της 28.7.2004, σ. 10.


title: Απόφαση του Συμβουλίου, της 17ης Φεβρουαρίου 2017, για τον διορισμό δύο τακτικών μελών του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία για την Τσεχική Δημοκρατία και την Πορτογαλία

text:
               21.2.2017

               EL

               Επίσημη Εφημερίδα της Ευρωπαϊκής Ένωσης

               C 54/2

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 17ης Φεβρουαρίου 2017
   για τον διορισμό δύο τακτικών μελών του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία για την Τσεχική Δημοκρατία και την Πορτογαλία
   (2017/C 54/03)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2062/94 του Συμβουλίου, της 18ης Ιουλίου 1994, σχετικά με την ίδρυση Ευρωπαϊκού Οργανισμού για την ασφάλεια και την υγεία στην εργασία (1), και ιδίως το άρθρο 8,
   Έχοντας υπόψη τον κατάλογο υποψηφίων που υπέβαλαν στο Συμβούλιο οι κυβερνήσεις των κρατών μελών και οι οργανώσεις των εργαζομένων και των εργοδοτών,
   Έχοντας υπόψη τους καταλόγους των τακτικών και των αναπληρωματικών μελών της συμβουλευτικής επιτροπής για την ασφάλεια και την υγεία στον χώρο εργασίας,
   Εκτιμώντας τα ακόλουθα:

               (1)

               Με τις αποφάσεις της 17ης Οκτωβρίου 2016 (2), της 28ης Νοεμβρίου 2016 (3) και της 23ης Ιανουαρίου 2017 (4) το Συμβούλιο διόρισε τα τακτικά και τα αναπληρωματικά μέλη του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία για την περίοδο από τις 8 Νοεμβρίου 2016 έως τις 7 Νοεμβρίου 2019.

               (2)

               Η οργάνωση εργαζομένων ETUC υπέβαλε μία υποψηφιότητα για την πλήρωση μιας θέσης.

               (3)

               Η οργάνωση εργοδοτών BUSINESSEUROPE υπέβαλε μία υποψηφιότητα για την πλήρωση μιας θέσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι κάτωθι διορίζονται τακτικά μέλη του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία για την περίοδο που λήγει στις 7 Νοεμβρίου 2019:
   I.   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

               Κράτος

               Τακτικό μέλος

               Αναπληρωματικό μέλος

               Πορτογαλία

               κ. Fernando José GOMES MACHADO

   ΙΙ.   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Κράτος

               Τακτικό μέλος

               Αναπληρωματικό μέλος

               Τσεχική Δημοκρατία

               κ. Nora ŠEJDOVÁ

         Άρθρο 2
   Το Συμβούλιο θα προβεί σε μεταγενέστερη ημερομηνία στον διορισμό των τακτικών και των αναπληρωματικών μελών για τα οποία δεν έχουν ακόμη υποβληθεί υποψηφιότητες.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 17 Φεβρουαρίου 2017.

            Για το Συμβούλιο

            Ο Πρόεδρος

         E. BARTOLO

      (1)  ΕΕ L 216 της 20.8.1994, σ. 1.

      (2)  Απόφαση του Συμβουλίου, της 17ης Οκτωβρίου 2016, για τον διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού Οργανισμού για την ασφάλεια και την υγεία στην εργασία (ΕΕ C 386 της 20.10.2016, σ. 3).

      (3)  Απόφαση του Συμβουλίου, της 28ης Νοεμβρίου 2016, για τον διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία για τη Δανία, τη Γαλλία, την Ιταλία και τη Μάλτα (ΕΕ C 447 της 1.12.2016, σ. 7).

      (4)  Απόφαση του Συμβουλίου, της 23ης Ιανουαρίου 2017, για τον διορισμό ενός τακτικού και ενός αναπληρωματικού μέλους του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία για τη Σλοβακία και το Ηνωμένο Βασίλειο (ΕΕ C 27 της 27.1.2017, σ. 4).


Avis juridique important

|

31998D0330

98/330/ΕΚ: Απόφαση του Ευρωπαϊκού Κοινοβουλίου της 31ης Μαρτίου 1998 με την οποία χορηγείται απαλλαγή στην Επιτροπή σε σχέση με την οικονομική διαχείριση του έβδομου Ευρωπαϊκού Ταμείου Περιφερειακής Ανάπτυξης για το οικονομικό έτος 1996

Επίσημη Εφημερίδα αριθ. L 146 της 16/05/1998 σ. 0028 - 0029

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 31ης Μαρτίου 1998 με την οποία χορηγείται απαλλαγή στην Επιτροπή σε σχέση με την οικονομική διαχείριση του έβδομου Ευρωπαϊκού Ταμείου Περιφερειακής Ανάπτυξης για το οικονομικό έτος 1996 (98/330/ΕΚ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,- έχοντας υπόψη τη συνθήκη ΕΚ,- έχοντας υπόψη την τέταρτη σύμβαση ΑΚΕ - ΕΟΚ (1),- έχοντας υπόψη τους ισολογισμούς και τους λογαριασμούς εσόδων και εξόδων του έκτου και έβδομου Ευρωπαϊκού Ταμείου Ανάπτυξης για το οικονομικό έτος 1996 [SEC(97)0938 - C4-0274/97],- έχοντας υπόψη την έκθεση και τη δήλωση αξιοπιστίας του Ελεγκτικού Συνεδρίου σχετικά με το οικονομικό έτος 1996 και τις απαντήσεις του θεσμικών οργάνων (2),- λαμβάνοντας υπόψη τη σύσταση του Συμβουλίου της 9ης Μαρτίου 1998 (C4-0166/98),- έχοντας υπόψη την έκθεση της επιτροπής ελέγχου του Προϋπολογισμού και τη γνωμοδότηση της Επιτροπής Ανάπτυξης και Συνεργασίας (A4-0091/98),1. χορηγεί απαλλαγή στην Επιτροπή όσον αφορά την οικονομική διαχείριση του έβδομου Ευρωπαϊκού Ταμείου Περιφερειακής Ανάπτυξης για το οικονομικό έτος 1996, με βάση τα ακόλουθα ποσά:>ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ>2. καταγράφει τις παρατηρήσεις του στο ψήφισμα το οποίο αποτελεί τμήμα αυτής της απόφασης 73. αναθέτει στον Πρόεδρό του να διαβιβάσει την παρούσα απόφαση και το σχετικό ψήφισμα που περιέχει τις παρατηρήσεις του στην Επιτροπή, το Συμβούλιο, το Ελεγκτικό Συνέδριο, την Ευρωπαϊκή Τράπεζα Επενδύσεων και να μεριμνήσει να δημοσιευθεί στην Επίσημη Εφημερίδα των Ευρωπαϊκών Κοινοτήτων (σειρά L).Ο Γενικός ΓραμματέαςJulian PRIESTLEYΟ ΠρόεδροςJosι Marνa GIL-ROBLES(1) ΕΕ L 229 της 17. 8. 1991.(2) ΕΕ C 348 της 18. 11. 1997 (τόμος 1 κεφάλαιο 12 και τόμος II μέρος II).


Avis juridique important

|

31986D0573

86/573/ΕΟΚ: Απόφαση του Συμβουλίου της 15ης Σεπτεμβρίου 1986 για τη σύναψη του πρόσθετου πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα

Επίσημη Εφημερίδα αριθ. L 337 της 29/11/1986 σ. 0120 - 0120 Φινλανδική ειδική έκδοση: Κεφάλαιο 2 τόμος 4 σ. 0157  Σουηδική ειδική έκδοση: Κεφάλαιο 2 τόμος 4 σ. 0157

ΑΠΟΦΑΣΗ ΤΟΥ ΣΥΜΒΟΥΛΙΟΥ της 15ης Σεπτεμβρίου 1986 για τη σύναψη του πρόσθετου  πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και της Ελβετικής  Συνομοσπονδίας λόγω της προσχώρησης του Βασιλείου της Ισπανίας και της Πορτογαλικής Δημοκρατίας  στην Κοινότητα (86/573/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113, τη σύσταση της Επιτροπής, Εκτιμώντας ότι πρέπει να εγκριθεί το πρόσθετο πρωτόκολλο της συμφωνίας μεταξύ της Ευρωπαϊκής  Οικονομικής Κοινότητας και της Ελβετικής Συνομοσπονδίας (1), που υπογράφηκε στις Βρυξέλλες στις 22  Ιουλίου 1972, προκειμένου να ληφθεί υπόψη η προσχώρηση του Βασιλείου της Ισπανίας και της  Πορτογαλικής Δημοκρατίας στην Κοινότητα, ΑΠΟΦΑΣΙΖΕΙ:  Αρθρο 1 Το πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και  της Ελβετικής Συνομοσπονδίας, λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα, εγκρίνεται εξ ονόματος της Κοινότητας. Το κείμενο του πρωτοκόλλου επισυνάπτεται στην παρούσα απόφαση.  Αρθρο 2 Ο Πρόεδρος του Συμβουλίου προβαίνει στην κοινοποίηση που προβλέπει το άρθρο 18 του  πρωτοκόλλου$(1).  Αρθρο 3 Η παρούσα απόφαση αρχίζει να ισχύει την επομένη της δημοσίευσής της στην Επίσημη  Εφημερίδα των Ευρωπαϊκών Κοινοτήτων. Βρυξέλλες, 15 Σεπτεμβρίου 1986. Για το ΣυμβούλιοΟ ΠρόεδροςG. HOWE  (1)ΕΕ αριθ. L 300 της 31.^12.^1972, σ. 189.  (2)Η ημερομηνία ενάρξεως ισχύος του πρωτοκόλλου θα δημοσιευθεί στην Επίσημη Εφημερίδα των  Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.


Avis juridique important

|

31997D0627

97/627/ΕΚ: Απόφαση του Συμβουλίου της 15ης Σεπτεμβρίου 1997 για το διορισμό αναπληρωματικού μέλους της Επιτροπής των Περιφερειών

Επίσημη Εφημερίδα αριθ. L 260 της 23/09/1997 σ. 0027 - 0027

ΑΠΟΦΑΣΗ ΤΟΥ ΣΥΜΒΟΥΛΙΟΥ της 15ης Σεπτεμβρίου 1997 για το διορισμό αναπληρωματικού μέλους της Επιτροπής των Περιφερειών (97/627/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α,τις αποφάσεις του Συμβουλίου 94/65/ΕΚ, της 26ης Ιανουαρίου 1994 (1), και 95/15/ΕΚ, της 23ης Ιανουαρίου 1995 (2), για το διορισμό των μελών της Επιτροπής των Περιφερειών,Εκτιμώντας ότι, με την παραίτηση του κ. Peer Steinbrόck, αναπληρωματικού μέλους, που γνωστοποιήθηκε στο Συμβούλιο στις 26 Ιουνίου 1997, έχει κενωθεί μία θέση αναπληρωματικού μέλους της Επιτροπής των Περιφερειών,Έχοντας υπόψη την πρόταση της γερμανικής κυβέρνησης,ΑΠΟΦΑΣΙΖΕΙ:Άρθρο μόνο Ο κ. Uwe Dφring διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Peer Steinbrόck και για το υπόλοιπο της θητείας του, δηλαδή έως τις 25 Ιανουαρίου 1998.Βρυξέλλες, 15 Σεπτεμβρίου 1997.Για το ΣυμβούλιοΟ ΠρόεδροςJ. POOS(1) ΕΕ L 31 της 4. 2. 1994, σ. 29.(2) ΕΕ L 25 της 2. 2. 1995, σ. 20.